
CONSILIUL LOCAL AL MUNICIPIULUI TIMIȘOARA
DIRECȚIA DE ASISTENȚĂ SOCIALĂ A MUNICIPIULUI TIMIȘOARA





SERVICIUL STRATEGII- PROGRAME
,,In slujba oamenilor”


Nr. 6120/08.05.2018
RAPORT DE SPECIALITATE

cu privire la aprobarea desfășurării unei selecții ulterioare în vederea acordării de subvenții din bugetul local în baza Legii nr. 34/1998, asociațiilor, fundațiilor și cultelor care înființează și administrează unități de asistență socială, pentru anul 2018, cu încadrarea în sumele prevăzute în buget cu această destinație 

Direcția de Asistență Socială a Municipiului Timișoara în calitate de serviciu public de asistență socială care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii Municipiului Timișoara aflați în situații de dificultate socială.


Conform Legii 292/2011 – Legea asistenței sociale, art. 112, alin. (3), lit. q, în domeniul organizării, administrării şi acordării serviciilor sociale, autorităţile administraţiei publice locale ” încheie, în condiţiile legii, contracte şi convenţii de parteneriat, contracte de finanţare, contracte de subvenţionare pentru înfiinţarea, administrarea, finanţarea şi cofinanţarea de servicii sociale”, iar conform art. 136, alin (1), lit. a din bugetele locale ale comunelor, oraşelor şi municipiilor, respectiv din bugetele locale ale sectoarelor municipiului Bucureşti se alocă fonduri pentru ” finanţarea serviciilor sociale aflate în administrare proprie, contractate sau subvenţionate în condiţiile legii, ori cofinanţate în baza contractelor de parteneriat”;


Prin HCLMT nr. 387/17.10.2017 privind reglementarea procedurilor de parcurs în vederea acordării subvenţiilor din bugetul local în baza Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, s-a aprobat constituirea Comisiei de evaluare şi selecţionare a asociaţiilor şi fundaţiilor care pot primi subvenţii de la bugetul local pentru anul 2018, Regulamentul de organizare şi funcţionare al comisiei (anexa1), Grila de evaluare şi Criterii de evaluare şi selecţionare a asociaţiilor şi fundaţiilor (anexa 2), Liniile prioritare pentru subvenţionarea din bugetul local în anul 2018 a asociaţiilor şi fundaţiilor care furnizează servicii de asistenţă socială (anexa 3), Categoriile de cheltuieli pentru fiecare tip de serviciu social (anexa 4), Serviciile complementare subvenţionate din bugetul local (anexa 5), Criteriile de departajare a unităților de asistență socială cu același punctaj (anexa 6).

Prin anexa la HCLMT nr. 503/20.12.2017 s-a aprobat lista asociațiilor, fundațiilor și cultelor care vor beneficia de subvenții de la bugetul local al municipiului Timișoara pentru acordarea de servicii de asistență socială în anul 2018, în baza Legii nr. 34/1998. Conform punctului 3 din anexa la HCLMT nr. 503/20.12.2017, Fundația Pentru Voi a fost selecționată de Comisia de evaluare și selecționare a oganizațiilor și fundațiilor pentru a primit finanațare pentru trei tipuri de unități specializate, după cum urmează:

· Locuințe protejate (cod Nomenclator social 8790 CR – D – VII);

· Centre de zi (cod Nomenclator social 8899 CZ – D – I);
· Centre de tip Respiro incluzînd un Centru de tip Respiro (5 beneficiari). S-a aprobat un nivel maxim al subvenției de 2062 lei/beneficiar și o sumă de 123.720 lei/an.
Prin Decizia directorului executiv al Fundației Pentru Voi nr. 121/18.01.2018, art. 1 s-a hotărât: ”Începând cu data de 1 martie 2018 se desființează Centrul Respiro, care funcționează în prezent în baza licenței de funcționare nr. 1587/29.12.2016 și a deciziei nr. 1723/29.12.2016, emise de Ministerul Muncii, Familiei, Protecției Sociale și Persoanelor Vârstnice și se înființează Locuința protejată Dinu cu grad moderat de protecție, cod 8790 CR-D-VII, cu sediul în municipiul Timișoara, str. Ion Slavici, bl. 4B, ap. 8, jud. Timiș, imobil proprietatea fundației”. 
Din suma aprobată ca subvenție pentru Centrul Respiro al Fundației Pentru Voi s-au acordat 20.617,02 lei reprezentând subvenția pe lunile ianuarie și februarie ale anului 2018 și a rămas o diferență de 103.102,98 lei necheltuită. Conform Anexei la HG nr. 1153/2001 pentru aprobarea Normelor metodologice de aplicare a prevederilor Legii nr. 34/1998, cu modificările și completările ulterioare, art. 10, alin (1) ”Prin excepție de la prevederile art. 3, Ministerul Munciii și Justiție Sociale, respectiv consiliul local poate organiza și selecții ulterioare, cu încadrarea în sumele prevăzute în buget cu această destinație”.  

În prezent, la nivelul municipiului Timișoara există 10.500 de persoane cu dizabilități iar serviciile sociale acordate acestei categorii de persoane nu sunt suficient dezvoltate. În ceea ce privește locuințele protejate pentru persoane adulte cu dizabilități doar 22 de persoane adulte cu dizabilități primesc acest serviciu, iar pe lista de așteptarea a singurului furnizor sunt 21 de solicitări cu un timp mediu de așteptare de 5 ani. Conform Legii 448/2006 privind protecția si promovarea drepturilor persoanelor cu handicap, art. 31, alin. (4) ”În vederea asigurării serviciilor sociale necesare persoanelor cu handicap, autoritățile publice au obligația să ia următoarele măsuri speciale: lit. a) să creeze condiții de acces pentru toate tipurile de servicii corespunzătoare nevoilor individuale ale persoanelor cu handicap; lit.
b) să inițieze, să susțină și să dezvolte servicii sociale centrate pe persoana cu handicap, în colaborare sau în parteneriat cu persoane juridice, publice ori private”. 

Ținând cont de aspectele prezentate mai sus, considerăm că este oportună organizarea unei selecții ulterioare a asociațiilor, fundațiilor și cultelor care înființează și administrează unități de asistență socială, în vederea de acordarea de subvenții din bugetul local cu încadrarea în suma de 103.102,98 lei, sumă rămasă necheltuită din bugetul destinat subvenționării unităților de asistență socială pe anul 2018, ca urmare a desființării unității de asistență socială Centrul Respiro al Fundației Pentru Voi. 

Având în vedere experiența acumulată, considerăm oportun ca procesul de selecție ulterioară să fie realizat de Comisia de evaluare şi selecţionare a asociaţiilor şi fundaţiilor care pot primi subvenţii de la bugetul local pentru anul 2018 a cărei componență a fost aprobată prin HCLMT nr. 387/17.10.2017. De asemnea, propunem ca Regulamentul de organizare şi funcţionare al comisiei (anexa1), Grila de evaluare şi Criterii de evaluare şi selecţionare a asociaţiilor şi fundaţiilor (anexa 2), Categoriile de cheltuieli pentru fiecare tip de serviciu social (anexa 4), Serviciile complementare subvenţionate din bugetul local (anexa 5), Criteriile de departajare a unităților de asistență socială cu același punctaj (anexa 6) la  HCLMT nr. 387/17.10.2017 să fie folosite pentru realizarea noului proces de selecție, iar Liniile prioritare pentru subvenţionarea din bugetul local în anul 2018 a asociaţiilor şi fundaţiilor care furnizează servicii de asistenţă socială (anexa 3) să fie modificată în acord cu nevoile de servicii sociale.  

Conform Anexei la HG nr. 1153/2001 pentru aprobarea Normelor metodologice de aplicare a prevederilor Legii nr. 34/1998, cu modificările și completările ulterioare, art. 10, alin. (2) ”Termenul privind depunerea documentației de solicitare a subvenției pentru selecția ulterioară [...] se aprobă prin hotărâre a consiliului local și se anunță într-un ziar de largă circulație la nivel [...] local”. 
În baza celor prezentate și în conformitate cu prevederile Legii nr. 34/1998 privind acordarea unor subvenții asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române cu personalitate juridică, care înființează și administrează unități de asistență socială, ale Normei metodologice de aplicare a prevederilor Legii nr. 34/1998 cu modificările și completările ulterioare, ale Legii 292/2011 și ale art. 36 alin. (2) lit. d), alin. (6) lit. a) pct. 2 și art. 45 din Legea nr. 215/2001 privind administraţia publică locală; 

PROPUNEM:

1. Aprobarea desfășurării selecției ulterioare în vederea acordării de subvenții din bugetul local în baza Legii nr. 34/1998, asociațiilor, fundațiilor și cultelor care înființează și administrează unități de asistență socială, pentru anul 2018, cu încadrarea în sumele prevăzute în buget cu această destinație, respectiv 103.102,98 lei;
2. Aprobarea ca procesul de selecție ulterioară să fie realizat de Comisia aprobată prin HCLMT nr. 387/17.10.2017 și în conformitate cu prevederile anexelor nr. 1, 2, 4, 5 și 6 la HCLMT nr. 387/17.10.2017;

3. Aprobarea Liniilor prioritare pentru selecția ulterioară a asociațiilor, fundațiilor și cultelor care înființează și administrează unități de asistență socială în vederea subvenționării din bugetul local, conform prevedrilor Legii 34/1998, cu încadrarea în sumele prevăzute pentru anul 2018, conform anexei nr. 1; 

4. Aprobarea termenului de depunere a documentație pentru selecția ulterioară ca fiind maxim 10 zile de la data aprobării prezentei hotărâri de consiliu local; 

